הוועדה המיוחדת לפניות הציבור, כנסת 20, פרוטוקול מספר 61, 2016-06-13 14:00

ישראל אייכלר: טוב, רבותי, אנחנו לא ידענו שזה יהיה העיתוי, אבל לפני שנה, ב-30 ביוני 2015, י"ג בתמוז תשע"ה – היה דיון אצלנו בקשר להגעת מתפללים לכותל המערבי בחודש הרמדאן.

ישראל אייכלר: ואז הייתה לנו בעיה לפנות בוקר בימי שישי עם נשים שרוצות להגיע, אבל לא עלה על דעתנו שיכול להיות מצב שפשוט העיר תהיה פקוקה באופן שהיה אתמול בלילה, במשך שעה שלמה, אני לא יודע – אנחנו תיכף נשמע אם זה אוטובוס אחד או שניים שחסמו את הציר, ואני לא יודע גם מבחינה ביטחונית איך זה יכול לקרות.

ישראל אייכלר: אנחנו יודעים את הרקע, שבגלל שבאזור מוזיאון רוקפלר הותקפו אוטובוסים - ובכלל יש מדיניות לא להעביר דרך מוזיאון רוקפלר, שער הפרחים ושער האריות - ואני תמיד שואל את עצמי למה מכוניות פרטיות לא נאלצות לנסוע דרך שם אלא דרך שער יפו, ודווקא נוסעי התחבורה הציבורית צריכים להיות שומרי הריבונות שם, אבל למעשה קרה מה שקרה והמשטרה נאלצה להעביר את התנועה להר ציון.

ישראל אייכלר: בשנה שעברה – ואני רוצה לציין את זה בלי קשר למה שהיה אתמול – עניין של השילוט, לא יאומן כי יסופר.

ישראל אייכלר: כבר עשינו כמה וכמה דיונים על העניין של השלט המסכן ליד הכותל המערבי, שפוגע ומתעתע בעשרות אלפי אנשים שלא יודעים אם האוטובוס יעלה למעלה בכיכר גורן, לא יעלה, ואנחנו נעשה דיון על זה ונראה מה אנחנו יכולים לעשות כדי קודם כל להזרים את התנועה באופן שנוסעי התחבורה הציבורית לא יצטרכו להיתקע.

ישראל אייכלר: אנחנו תיכף נשמע עדויות מהאנשים שהיו אתמול בכותל המערבי.

ישראל אייכלר: אני רק רוצה לספר לכם שהיה לפני שבוע, חיים – מתי זה היה הטקס הזה, במגדל דוד?

ישראל אייכלר: יום שני שבוע שעבר, אבא שלי קיבל את התואר יקיר העיר, אז הייתי שם כדי לקבל את זה בשמו ובחזרה רציתי לנסוע לכותל המערבי.

ישראל אייכלר: כשהגענו ליד שער ציון, ראינו פקק אדיר לכותל המערבי ומשמיים, אמרתי אני כבר אתפלל ערבית בעיר ונצא דרך שער ציון.

ישראל אייכלר: יצאנו דרך שער ציון.

ישראל אייכלר: איזה פקק, אני בחיים שלי עוד לא ראיתי דבר כזה.

ישראל אייכלר: שוב, אוטובוסים שעלו משער ציון נחסמו על ידי כל מיני אוטובוסים שעמדו בחנייה שם, להוריד נוסעים להר ציון ולרדת, ואלה שרצו לצאת מהכותל היו חסומים.

ישראל אייכלר: לקח לנו המון המון זמן וכבר הרווחנו.

ישראל אייכלר: תארו לעצמכם שהיינו יורדים את כל הדרך מהרובע היהודי עד הכותל דרך שער האשפות.

ישראל אייכלר: אני לא יודע כמה שעות זה היה, אבל פה הצלחנו דרך בערך 20 דקות, משער ציון לברוח ימינה לכיוון העיר.

ישראל אייכלר: זה היה היום הראשון או השני של הרמדאן.

ישראל אייכלר: ואז אמרתי לעצמי – מה יהיה פה בימי שישי של הרמדאן, אם כך אנחנו כבר תקועים.

ישראל אייכלר: אנחנו מודעים שיש שם מבנים ויש כבישים ויש שם נתונים שהמשטרה וחברות התחבורה צריכות להתחשב בהם.

ישראל אייכלר: אי אפשר.

ישראל אייכלר: עלה אפילו רעיון שאמרו לי לא להעלות את זה אפילו.

ישראל אייכלר: אני זוכר, אחרי מלחמת ששת הימים, היו מכניסים רק אוטובוסים קטנים שיכולים לעבור את חצי הקשת, את התמרון שם משער יפו, ליד הרובע הארמני.

ישראל אייכלר: וכך היה חד סטרי משער יפו לכותל והר ציון, ללמעלה, היה גם חד סטרי עד הר ציון.

ישראל אייכלר: וככה זה עבד וככה זה עובד הרבה שנים.

ישראל אייכלר: פה אנחנו הכרנו מצב שאי אפשר להעביר אוטובוסים דרך רוקפלר, אז אולי נחזור למיניבוסים ולאוטובוסים הקטנים?

<שימי מרציאנו: קודם כל עוברים היום אוטובוסים קטנים כאלה, כמו שאתה אומר.

<שימי מרציאנו: תיכף נגיד.

<שימי מרציאנו: זה המסלול של קו 38.

ישראל אייכלר: אז להזרים את זה ברכבת כזאת, אפשר בימים אלה?

<שימי מרציאנו: הבעיה של החלק הפנימי, זה לא אם אפשר להעביר אוטובוסים או לא בגלל הגודל שלהם, אלא בגלל ריבוי האנשים שנמצא שם.

<שימי מרציאנו: ככל שאין אנשים באזור של הרובע היהודי, בתי מחסה, שער יפו יישאר פתוח, גם אם זה בביקורת ובפיקוח של משטרת ישראל, יחד עם עיריית ירושלים.

<שימי מרציאנו: ברגע שיש כמות גדולה מאד של אנשים והולכי רגל, יש סכנה בטיחותית.

<שימי מרציאנו: אי אפשר לנסוע, גם רכב פרטי לא יכול לנסוע ולכן שער יפו נסגר.

ישראל אייכלר: ביום.

<שימי מרציאנו: ביום, בלילה, זה לא משנה.

<שימי מרציאנו: תלוי באיזה אירוע ותלוי בכמות האנשים.

<שימי מרציאנו: וזה השיקול היחידי שעומד לנגד עינינו בכל אירוע ואירוע.

<שימי מרציאנו: זה לא משנה מה.

ישראל אייכלר: זאת אומרת מיניבוסים קטנים לא יפתרו את הבעיה.

<שימי מרציאנו: ממש לא.

<שימי מרציאנו: לדוגמא, לפני שבועיים היה פסטיבל האור, רוב האנשים הולכים על הכבישים שם.

<שימי מרציאנו: אז אתה לא יכול להכניס לא רק אוטובוס זעיר - - -

ישראל אייכלר: אפילו לא ווספה.

<שימי מרציאנו: גם לא ווספה, כמו שאתה מגדיר.

<שימי מרציאנו: ולכן הכל נבדק באותו רגע נקודתית למה שמתרחש.

ישראל אייכלר: בסדר.

ישראל אייכלר: אני רוצה לעשות פסק זמן עבור המנהלת, שיהיה גם קצת קורת רוח, שהוועדה לפניות הציבור עוסקת רוב הזמן בבעיות.

ישראל אייכלר: בעיות, בעיות של אזרחים.

ישראל אייכלר: השבוע קיבלנו אזרח שפונה אלינו, שיש לו פניית ציבור.

ישראל אייכלר: הוא קיבל בכרטיס הרב קו סכום זיכוי של 14,292 שקלים.

ישראל אייכלר: הוא יכול לנסוע כל החיים כמעט.

ישראל אייכלר: "אינני יודע איפה מקור הטעות וכמה כסף אנחנו חייבים להחזיר לדן ולא יודעים למי לפנות בעניין הזה.

ישראל אייכלר: אנא עזרתכם".

ישראל אייכלר: אז המנהלת כבר פנתה היום.

ישראל אייכלר: למי פניתם היום?

<שלומית אבינח: למשרד התחבורה, למאיר חן.

ישראל אייכלר: הם יודעים מה לעשות עם זה?

ישראל אייכלר: יש לנו פה את הכרטיסייה.

ישראל אייכלר: זה אחד הדברים הנפלאים שאדם – לא במקרה גם חרדי, חסידי – שמצא 14,000 שקלים ומצא חובה להחזיר את זה, בלי שאף אחד היה יודע בכל השנים שהוא עולה לאוטובוס עם הכרטיסייה, שהוא עשה את זה.

ישראל אייכלר: אז אשריך ישראל.

ישראל אייכלר: גם הוועדה עוסקת לפעמים בדברים חיוביים.

ישראל אייכלר: נחזור לענייננו.

ישראל אייכלר: בואו נדבר, ותיכף יגיע לפה מישהו שהיה פה אתמול, אז בואו נדבר על העניין של השילוט.

ישראל אייכלר: אחד הדברים המקוממים אותי, זה שעיריית ירושלים ממונה על השילוט.

ישראל אייכלר: יש פה נציג של עיריית ירושלים?

ישראל אייכלר: וכבר היו כמה דיונים, גם אצלנו בוועדה, נדמה לי שהיו גם בוועדות נוספות, והם התחייבו להפעיל את השלט האלקטרוני, שיידע האזרח האם האוטובוס עולה או לא עולה.

ישראל אייכלר: אני מבין את הבעיות האובייקטיביות.

ישראל אייכלר: אז אמרו שיהיה איזה דייל שידווח, כי אנשים שנוסעים שם אומרים שלפעמים אולי יש, ברוב הפעמים אין.

ישראל אייכלר: המשטרה אומרת – אני לא סדרן עבודה של אגד או של משרד התחבורה, אני לא קובע במחשב שם מתי יעלו.

ישראל אייכלר: מצד שני, אומר משרד התחבורה ואומרות חברות התחבורה, מי שקובע זה השוטר במקום, אז שהוא יעדכן את השלט הזה.

ישראל אייכלר: אם מישהו יכול לסדר לנו את הקובייה ההונגרית הזאת, שלא יהיה מצב שבו אנשים לא יודעים אם בא אוטובוס או לא בא אוטובוס.

ישראל אייכלר: מדובר באנשים קשישים, זקנים, נשים וילדים.

ישראל אייכלר: אתה מוכן לענות, נציג המשטרה?

<שימי מרציאנו: מאד פשוט.

<שימי מרציאנו: השילוט הזה צריך להיות מחובר למנהלת התנועה של עיריית ירושלים, כמו שהמחסום בשער יפו מנוהל על ידם וברגע שיש הודעה, ההודעה עוברת באופן מיידי אליהם והם מעדכנים את השילוט.

ישראל אייכלר: איך הם יודעים שהשוטר החליט שעכשיו יש עומס ואי אפשר לעבור?

<שימי מרציאנו: השוטר יידע להגיד להם.

<שימי מרציאנו: זה לא קורה ביום יום, זה קורה בהיערכויות גדולות כמו שבועות, כמו מועד כזה או אחר.

<שימי מרציאנו: זה לא קורה בשגרת היום ואפשר לעשות את זה.

<שימי מרציאנו: אז כמו שהאפשרות לשליטה היום על שער יפו, על המחסום, נמצאת במנת"י, במנהלת התנועה, השלט הזה יכול להיות.

<שימי מרציאנו: דרך אגב, כל השלטים בעיר מנוהלים על ידם.

<שימי מרציאנו: השלטים של דרך חברון, של כביש 9, כל השלטים האלקטרונים מנוהלים על ידם.

ישראל אייכלר: וכשיש שינויים, איך הם יודעים?

<שימי מרציאנו: אם אנחנו רוצים להודיע הודעה לציבור – הכביש הזה יהיה סגור – אנחנו מעבירים להם את ההודעה והם עושים את זה.

<שימי מרציאנו: אז אותו הדבר, השלט הזה שיוקם, אם יוקם, יוקם מתי שצריך ואיך שצריך והשליטה תהיה שלהם.

ישראל אייכלר: רגע, השלט בכלל עוד לא הוקם?

<שימי מרציאנו: אינני יודע.

<אסף אברהמי: אני אעדכן.

ישראל אייכלר: מי אתה?

ישראל אייכלר: מה השם שלך?

<אסף אברהמי: אני אסף אברהמי, מתכנית אב לתחבורה.

ישראל אייכלר: כן, בבקשה.

ישראל אייכלר: אז תעדכן אותנו – יש שלט או אין שלט?

<אסף אברהמי: אין שלט עדיין.

<אסף אברהמי: נכון, אני זוכר שבוועדה הקודמת שנה שעברה אמרת שאת כיפת ברזל עשו - - -

ישראל אייכלר: כן, יותר מהר משלט.

<אסף אברהמי: אני זוכר את הדימוי שלך, והאמת שזה היה אצלי בראש, כי אמרתי שבשנה הבאה אתה בטח תזכיר לי את זה עוד פעם והפעם אני אהיה מוכן.

ישראל אייכלר: כן, אז כבר נדבר על החץ.

<אסף אברהמי: כן, אז נלחצתי ואני יכול להגיד לך, ובוא טיפה נצא, ונכון שזה נשמע כאילו בסך הכל שלט, אבל זה פרויקט שמשנה שעברה אנחנו עובדים עליו במרץ.

<אסף אברהמי: צריך להגיע לפה אולי נציג של רב הכותל, אנחנו בקשר רציף איתם כל השנה.

<אסף אברהמי: מופעלים פה צוותים לגבי העניין הזה להצבת השלט.

<אסף אברהמי: השלט עצמו זה הדבר הכי פשוט.

ישראל אייכלר: אבל למה הוא לא נעשה?

<אסף אברהמי: אני רק רוצה להסביר פשוט את כל הרקע.

<אסף אברהמי: גם לגבי מי ילחץ על הכפתור, גם את הנושא הזה סגרנו.

<אסף אברהמי: כי יש שם כמה בעלי עניין – גם משטרה, גם מפעילים עם אגד, גם אגד, גם רב הכותל, כל הסיפור של הכניסה לשער המרכזי לרחבת הכותל, וכמובן יש שוטר כחול ויש שוטר מג"ב.

<אסף אברהמי: זאת אומרת יש כמה ויש כניסה חד סטרית וזה מקום מאד בעייתי.

<אסף אברהמי: העניין כרגע, ואין לנו בעיה של תקציב, פשוט כל הבעיות נפתרו וכרגע אנחנו נמצאים בשלב של תיאום תשתיות.

<אסף אברהמי: אתה צריך להבין, המקום הזה – בכל מקום אחר השלט הזה היה מוצב מזמן, כי הכל קיים.

<אסף אברהמי: השלט עצמו, הכל קיים.

<אסף אברהמי: מה שקורה, בגלל שזה המקום, מה לעשות - המקום הכי מוכר בעולם - הנושא של תיאום התשתיות הוא נושא מאד מאד רגיש, ולכן כרגע אנחנו בפתיחת תיק של תיאום תשתיות בעירייה.

<אסף אברהמי: צריך לחפור, כי אנחנו צריכים עוד לקחת חשמל.

<אסף אברהמי: זה דברים שנראים נורא פשוטים בכל מקום, ונכון.

<אסף אברהמי: בכותל זה מאד מורכב.

<אסף אברהמי: ומעבר לזה - - -

ישראל אייכלר: סליחה, איזה אירועים מפיקים כמה פעמים בשנה באותו מקום מורכב ויש חשמל ויש - - -

<אסף אברהמי: נכון, אבל לא צריך לחפור.

<מורן יונה: כאן זו תשתית קבועה.

<אסף אברהמי: וכאן זו תשתית שצריכה לעמוד להרבה שנים.

<אסף אברהמי: בנוסף, אנחנו צריכים לבצע תיקונים.

<אסף אברהמי: בגלל שאנחנו מפנים אנשים מחוץ לרחבה, אז אנחנו צריכים לבצע תיקונים לאורך כל המדרכות ולאורך הגשר שיוצא מאזור שער האשפות לתחנות וזה דורש הרבה מאד תיאומים.

<אסף אברהמי: שימי נגע במשהו שהוא מאד הגיוני, וזה שהשלט הזה בסופו של דבר אמור להיות, אם אנחנו מסתכלים על חשיבה של ניהול תנועה, הוא צריך להיות בסופו של דבר מחובר למרכז לניהול תנועה של מנת"י, של עיריית ירושלים, ושתהיה לנו אפשרות לקבל משם את המידע.

<אסף אברהמי: בשביל הדבר הזה מתבצעות עבודות בימים האלה.

<אסף אברהמי: אנחנו צריכים למשוך למעשה את אותו מה שנקרא סיב אופטי משער ציון לתחנה של רחבת הכותל.

ישראל אייכלר: סיב אופטי צריך למשוך?

ישראל אייכלר: מה זה, חוט?

<אסף אברהמי: כן.

<אסף אברהמי: זה לא חוט, זה סיב שאמור לקשר, שהוא מקשר למעשה את כל הרמזורים בעיר.

<אסף אברהמי: זה כבל.

<אסף אברהמי: עכשיו שתבין, אתה חופר במקום הכי מורכב בעולם.

ישראל אייכלר: למה, יש שם בעיות ארכיאולוגיות במילוי הזה?

ישראל אייכלר: זה הכל מילוי.

<אסף אברהמי: אני לא יודע.

<אסף אברהמי: הרי מה שאני אגיד זה יישמע כאילו זה.

ישראל אייכלר: זה ממש נשמע בלתי הגיוני.

<אסף אברהמי: אני חושב שכולם פה מבינים שזה לא כזה פשוט הדבר הזה.

<אסף אברהמי: אני יכול להגיד לך שאנחנו בישורת האחרונה.

ישראל אייכלר: תלמד מהוואקף.

ישראל אייכלר: אתה יודע כמה חפירות, כמה משאיות הם מוציאים מהמקום הרגיש הזה בשקט?

<אסף אברהמי: נכון, אבל מה לעשות שאני עובד במסגרת ציבורית ואני לא.

<אסף אברהמי: אם הייתי לומד מהוואקף, אני מניח שהשלט הזה היה מורכב כבר מזמן, אבל נכון שזה נשמע - - -

<קריאה: סלולארי - - -

ישראל אייכלר: בדיוק.

ישראל אייכלר: אני יכול לשלוט פה במצלמות שיש בבית שלי ברחוב סורוצקין, איך אתם לא יכולים לשלוט מהעירייה עד הכותל?

ישראל אייכלר: משהו אלחוטי.

<אסף אברהמי: אנחנו יכולים - - -

<קריאה: סלולארי.

<אסף אברהמי: לא.

<אסף אברהמי: אנחנו חשבנו בגלל השלט הזה.

<אסף אברהמי: נכון, יש מקומות בעיר שיש אפילו הדמיה של השלט, שזה שלט שהוא למעשה שלט כמו שיש בתחנות, רק - - -.

<אסף אברהמי: מכיוון שהשלטים הסולריים יחסית, הנראות שלהם היא קצת פחות מהשלטים שמחוברים על ידי חשמל, במקום הזה לא חשבנו שיהיה נכון להציב שלט כזה, מכיוון שהוא אמור לספק גם-, הוא למעשה שלט של מידע, עם כתוביות, אז אתה חייב שזה יעמוד בהכל.

ישראל אייכלר: בסדר, אבל אם יש לך בעיה של רגישות, של לחפור שם את הבלטות, ואת השירותים ראיתי שעשו שם - - -

<אסף אברהמי: אין לי בעיה, אני רק צריך לתאם.

<אסף אברהמי: אני רוצה משהו פה להרבה שנים.

<קריאה: אנשי רב הכותל אמרו שהם מתנגדים - - -

<אסף אברהמי: לא, אנשי רב הכותל לא מתנגדים.

<אסף אברהמי: אנחנו בתיאומים איתם.

ישראל אייכלר: אז מי מתנגד, תסביר לי.

ישראל אייכלר: נשות הכותל?

ישראל אייכלר: מי?

<אסף אברהמי: אף אחד לא מתנגד.

<אסף אברהמי: לא, נשות הכותל, לא ידוע לנו.

ישראל אייכלר: אז מי מתנגד לזה?

ישראל אייכלר: אתרא קדישא?

ישראל אייכלר: יש שם עצמות?

<אסף אברהמי: לא, אני לא אמרתי שמישהו מתנגד.

<אסף אברהמי: אני אמרתי פשוט שהתיאומים של כל הדבר הזה, כל נקודה ונקודה - - -

ישראל אייכלר: לוקח שנה?

<אסף אברהמי: לוקח שנה, כן.

<אסף אברהמי: לוקח שנה ואני מקווה שתוך, אני לא רוצה להגיד, אבל שבוועדה הבאה, אם זה יהיה אז אני לא אבוא, אבל - - -

ישראל אייכלר: נכון.

ישראל אייכלר: תשלח מישהו אחר, כמו שבפעם הקודמת - - -

<אסף אברהמי: אבל אני מאמין שזה אינטרס של כולם.

ישראל אייכלר: לא, אבל זה לא צחוק.

<אסף אברהמי: זה לא צחוק.

ישראל אייכלר: אל תשאיר אותנו בתחושה שזה המקום היחיד שאפשר לעשות את זה.

<אסף אברהמי: אני מקווה שזו לא התחושה שלך.

<אסף אברהמי: אם יגיע נציג של רב הכותל, הוא יגיד לך כמה אנחנו בתיאומים איתם.

<אסף אברהמי: מחר אנחנו מציגים את זה לרב הכותל, לקבל את האישור שלו, כי אנחנו צריכים - - -

ישראל אייכלר: מחר?

<אסף אברהמי: מחר, בפגישה אצל רב הכותל, לקבל את האישור שלו להיכנס להשתמש בתשתיות שיש שם.

ישראל אייכלר: אני אפנה לרב הכותל ש-48 שעות אחרי שאתם תגישו את זה, שהוא ייתן אישור.

<אסף אברהמי: אני חושב שהוא ייתן גם במקום.

<אסף אברהמי: רב הכותל הוא לא הבעיה.

ישראל אייכלר: אז מה כן?

<אסף אברהמי: בינתיים, תשמעו, גם העירייה, יש פה תהליך.

<אסף אברהמי: מה לעשות?

<אסף אברהמי: אני לא יודע לעקוף אותם.

ישראל אייכלר: העירייה?

ישראל אייכלר: אתם רוצים שאני אפנה לניר ברקת?

<קריאה: לא, לא, אין בעיה.

<קריאה: זה לא - - -

<אסף אברהמי: אין פה בעיה.

ישראל אייכלר: אז למה זה לא קרה?

ישראל אייכלר: היית פה בשנה שעברה?

<אסף אברהמי: אני מסביר לך.

<אסף אברהמי: העניין הוא שזה דורש הרבה מאד תיאומים והרבה מאד דברים.

<אסף אברהמי: זה כמו שאתה בונה כל עניין שיש בו נגיעה, חפירה - - -

<חיים רבינוביץ: כמה זמן לוקח הביצוע?

<אסף אברהמי: הביצוע הוא מהיר מאד.

ישראל אייכלר: כמה?

<אסף אברהמי: חודש.

<אסף אברהמי: ברגע שכל האישורים - - -

ישראל אייכלר: זאת אומרת שלקראת חודש בין הזמנים, שאנשים באים בקיץ - - -

<אסף אברהמי: אני לא רוצה להתחייב לבין הזמנים, אבל אני חושב שעד חגי תשרי אני - - -

ישראל אייכלר: השלט יהיה ויפעל.

<אסף אברהמי: כן.

<אסף אברהמי: אני רוצה להגיד בנוסף, ואתה דיברת על זה, יש בחור, זוג, זה לא בחור, כי הם עושים שתי משמרות, אנשים שעובדים משבע בבוקר ועד שבע בערב.

<אסף אברהמי: ביום רגיל זה בשמונה, בשני וחמישי זה משבע בבוקר, והם עובדים ולמעשה אנשים שלנו מבצעים את הפעולה שהשלט אמור לבצע.

<אסף אברהמי: זאת אומרת, אנחנו לא מפקירים את המקום.

<אסף אברהמי: זה שהנוסעים ראו אותם או לא ראו אותם, לפעמים הם מקבלים החלטות אם אוטובוס אחד לא נכנס, יש שם כל מיני שיקולים.

<אסף אברהמי: אבל מה שהם עושים למעשה, ברגע שהכיכר נסגרת, הם עולים למעלה ומפנים את הנוסעים.

<אסף אברהמי: הם נמצאים גם - - -

ישראל אייכלר: יש להם איזה לבוש שאפשר לזהות אותם?

ישראל אייכלר: כי אני עוד לא ראיתי אותם אף פעם.

<אסף אברהמי: יש להם לבוש, יש להם תגים שלנו.

ישראל אייכלר: אולי אני בא אחרי שבע בערב.

<אסף אברהמי: יש בחור שבאופן קבוע אני מקבל ממנו אם יש בעיות עם האוטובוסים של אגד, הם שולחים לנו הודעות.

<אסף אברהמי: זה דבר - - -

ישראל אייכלר: מטעם מי הם עובדים?

<אסף אברהמי: הם עובדים מטעם תכנית אב לתחבורה, באישור כמובן של עיריית ירושלים ומשרד התחבורה.

<אסף אברהמי: בדיוק כי הבנו שהמקום הזה זה המקום היחיד בעולם, אני חושב - - -

ישראל אייכלר: אבל אם הם עובדים מטעם גוף כזה גדול, אפשר להוסיף עוד בן אדם משבע בערב עד שתים עשרה בלילה, כל זמן שהאוטובוסים עובדים?

ישראל אייכלר: אני לא רוצה לדבר על לפנות בוקר, אבל - - -

<אסף אברהמי: לא, לא על לפנות בוקר.

<אסף אברהמי: אני חושב שלפי מה שראינו, רוב הבעיות שיש הן בעיות שהן בעיקר בשעות האלה.

<אסף אברהמי: אפשר הכל.

<אסף אברהמי: הכל עניין של תקציב, כמובן, אבל אני חושב ש - - -

ישראל אייכלר: תקציב של משרד התחבורה ועיריית ירושלים, כשמדובר על בן אדם אחד?

<אסף אברהמי: אפשר לבדוק את זה.

<אסף אברהמי: אני יכול לבדוק את זה.

ישראל אייכלר: כן, אני ממליץ מאד משבע בערב עד שתים עשרה לפחות, כי אז יש הרבה הרבה עיכובים ושינויים.

ישראל אייכלר: לפעמים פתאום מגיעים אנשים ויש איזה אירוע ובאות קבוצות.

ישראל אייכלר: המשטרה סוגרת בגלל שיש יותר מדי אנשים.

ישראל אייכלר: אין שום סיבה שמשבע בערב עד שתים עשרה לא יהיה.

ישראל אייכלר: אם אתה יכול לעשות את זה, זה יהיה מאד חשוב.

ישראל אייכלר: גיא סרי, זה אתה?

ישראל אייכלר: בבקשה.

ישראל אייכלר: הוא אמר שיש אפשרות שתעשו את זה.

ישראל אייכלר: אתם צריכים לבצע את זה, נכון?

<גיא סרי: אנחנו עושים את זה בשיתוף פעולה.

<גיא סרי: אנחנו אותו גוף למעשה.

ישראל אייכלר: אתה גם מעיריית ירושלים?

<גיא סרי: הצוות זה צוות משותף לעיריית ירושלים ומשרד התחבורה.

<גיא סרי: הם הגוף המקצועי שעוזר לנו בכל הנושאים האלה.

ישראל אייכלר: אולי יש לך משהו לחדש מה הסיבה שבשנה האחרונה זה לא נהיה?

<גיא סרי: אין לי משהו לחדש מעבר למה שאסף אמר.

<גיא סרי: אני אוכל רק לתת דחיפה אצלנו, כי תיאום התשתיות נעשה בתוך העירייה ואנחנו נשים תשומת לב לתת דחיפה שזה לא יהווה בעיה ובאמת נעמוד בתאריך היעד של חגי תשרי ולפני זה עוד, שהשלט יעמוד.

<גיא סרי: זה שלטים שעומדים, בכל רחבי העיר רואים אותם.

ישראל אייכלר: בדיוק, אני זוכר שעוד לא האמינו שתוכלו לעשות את זה בכל העיר, והנה, עשיתם את זה יפה מאד.

ישראל אייכלר: אני רואה אותם בכל העיר.

<אסף אברהמי: קרוב ל-400 שלטים יש כבר.

<גיא סרי: אז תמיד עקב אכילס זה עקב אכילס, אנחנו ניתן את תשומת הלב שזה יהיה כמה שיותר מהר מבחינתנו.

ישראל אייכלר: טוב.

ישראל אייכלר: עכשיו סגן ניצב שימי מרציאנו ושבתאי גרברציק.

ישראל אייכלר: אולי אתה רוצה להגיד קודם משהו?

<חגי יציב: לא, אני רוצה להגיד כמה דברים, ברשותך, חבר הכנסת אייכלר.

ישראל אייכלר: חגי יציב, מנהל מה?

<חגי יציב: אני נקראתי לפה מאחר שאני הייתי שנה שעברה בוועדה ואני מכיר את התחום הזה.

ישראל אייכלר: מה התפקיד שלך היום?

<חגי יציב: היום בשפת אגד אני מנהל משק, בשפת העם זה מוסכים ולוגיסטיקה.

ישראל אייכלר: הרבה יותר נוח, נכון?

<חגי יציב: אבל זה כבר לא מדגדג באצבעות.

ישראל אייכלר: כן, אין לך עסק עם אנשים.

<חגי יציב: כן, אני יש לי עסק עם מנועים, אבל לענייננו.

ישראל אייכלר: אז בוא תספר לנו.

<חגי יציב: אני לא מסכים עם חלק ממה שנאמר פה וזו גם אחת המסקנות שהיו בוועדה הקודמת ולא דיברת עליהן.

<חגי יציב: השלט הוא פתרון לאירועים גדולים.

<חגי יציב: כאשר יש פסטיבל האור או בין הזמנים או חול המועד וכו' וכו'.

<חגי יציב: קיימת בעיה בכל שעות היום בהגעה של אוטובוסים לכיכר גורן.

<חגי יציב: כיכר גורן יכולה להכיל שני אוטובוסים.

<חגי יציב: נכון להיום זה מה שהיא יכולה להכיל.

<חגי יציב: אני כל בוקר נוסע לכותל בתור נהג אוטובוס.

<חגי יציב: עד שאני לא מגיע לשער האשפות, אני לא יודע אם אני אוכל להיכנס או לא אוכל להיכנס, ואני מדבר איתך לא בטווח השעות שהוא אמר.

<חגי יציב: אני מגיע לשם בשעות שש ארבעים בבוקר.

ישראל אייכלר: זה הכי חשוב, כי זה אנשים מבוגרים.

<חגי יציב: אני יודע, אני מסיע אותם.

<חגי יציב: ואני גם אמרתי להם שיפנו אליך.

ישראל אייכלר: נו?

<חגי יציב: אז כנראה שהם פנו.

ישראל אייכלר: כל הזמן.

ישראל אייכלר: חמי זיכרונו לברכה היה מתפלל שם ותיקין.

ישראל אייכלר: היה לי איתו כל פעם, אני הייתי אשם כמובן - - -

<חגי יציב: ברור, אני מכיר את זה.

ישראל אייכלר: ולא הייתה לי תשובה.

<חגי יציב: כמו שבכל בעיות התחבורה במשפחה שלי אני אשם, אז זה על אותו משקל.

ישראל אייכלר: כן, נו?

<חגי יציב: אז הפתרון של השלט, כפי שאמרתי, הוא תקף לאירועים גדולים.

<חגי יציב: כאשר אני מגיע, כאשר נהג האוטובוס מגיע לכיוון שער האשפות, הוא לא יודע אם הוא ייכנס או לא ייכנס.

<חגי יציב: לכן השלט רלבנטי, כפי שאמרתי, לאירועים גדולים.

<חגי יציב: אני הצעתי פתרון, שזה גם מופיע בסיכום.

ישראל אייכלר: שיתנו שני מקומות חנייה.

<חגי יציב: שיתנו לנו שני מקומות חנייה.

ישראל אייכלר: נו, מה הבעיה?

<חגי יציב: זה תלוי בעיריית ירושלים.

ישראל אייכלר: דובר אז שיתנו שתי לפחות שתי חניות.

<אסף אברהמי: ברשותך, אני מבין מה חגי אומר.

<אסף אברהמי: למרות שהשלט אמור לתת איזה שהוא פתרון, נכון, זה איזה שהוא פתרון לבעיה, אתה יודע, שהיא נוצרת בשטח מהבחינה הזאת, אבל זה לא באמת פותר את הבעיה המרכזית.

<אסף אברהמי: הבעיה המרכזית, ויש גם היום תכנית שמקדמים ובואו נדבר על הפתרון האמיתי באמת.

<אסף אברהמי: הפתרון האמיתי זה שהאוטובוסים יעמדו מחוץ לרחבה ויש היום את הרל"י, אני חושב, נכון?

<מורן יונה: כן, כן.

<מורן יונה: יחד עם רב הכותל.

<אסף אברהמי: עם רב הכותל.

<אסף אברהמי: יש תכנית שאני חושב שהיא מאד מאד חשובה לשנים הבאות, שהאוטובוסים יעצרו מחוץ לרחבה ואז למעשה גם המפרץ שלפני שער האשפות וגם תחנות האוטובוס שאחרי שער האשפות, יהיו לרשות התחבורה הציבורית.

<אסף אברהמי: התכנית מציעה גם פתרונות.

<אסף אברהמי: אתה מוריד אנשים מבוגרים, אתה צריך לראות או לפחות לשנע אותם בצורה שהם יוכלו ללכת את כל הדרך הזאת.

<אסף אברהמי: זה הפתרון.

<אסף אברהמי: אחרת אנחנו בעוד כמה זמן - - -

ישראל אייכלר: תפרט את הפתרון.

ישראל אייכלר: האוטובוס עוצר שם ואיך אתה מכניס את הקשישים?

<אסף אברהמי: תשמע, יש כמה רעיונות.

<אסף אברהמי: יש רעיון אחד שהאוטובוס ייכנס וייצא ויחנה בתחנות, אבל אז זה נותן פתרון חלקי.

<אסף אברהמי: יש מחשבות היום על מסוע, דרגנועים.

<אסף אברהמי: אנחנו בודקים את כל הדברים.

ישראל אייכלר: כמו בשדה התעופה?

<אסף אברהמי: כן.

ישראל אייכלר: משער האשפות עד לכותל?

<אסף אברהמי: כן, כן.

<אסף אברהמי: וברגע שגם הם בודקים את כל הדברים האלה - - -

ישראל אייכלר: זה יכול לחסוך המון דלק של המון אוטובוסים.

<גיא סרי: בחו"ל זה קיים במקומות חיצוניים.

<גיא סרי: אצלנו זה לא קיים בחוץ, רק בשדה תעופה.

<אסף אברהמי: זה קיים, אבל זה עוד לפני התחילו לחפור.

<אסף אברהמי: ולכן זה אחד הפתרונות.

ישראל אייכלר: אם שלט אתה לא יכול לחפור, אז תוכל לחפור את זה?

<אסף אברהמי: כן.

<אסף אברהמי: לא אמרתי שאני לא - - -

ישראל אייכלר: זה יהיה פגיעה ביסודות הקיום סלע - - -

<אסף אברהמי: האמת, מיטב האנשים בעיריית ירושלים, אני חושב, מטפלים בעניין הזה.

<אסף אברהמי: אנחנו פשוט הצענו את הפתרון התחבורתי.

ישראל אייכלר: בואו נעשה ככה, שעד שהמסוע לא עובד, האוטובוסים חייבים להיכנס בכל פעם שזה אפשר, כי אי אפשר להוריד - - -

<מורן יונה: זה התכנון.

<אסף אברהמי: זה מה שקורה.

<מורן יונה: האוטובוסים מחויבים להיכנס.

<מורן יונה: זה מה שנמצא להם ברישיון הקו.

<מורן יונה: זה שהם לא נכנסים זה על פי הוראות שהמשטרה נותנת.

<מורן יונה: אבל לנו אין תכנון לתת לאוטובוסים לא להיכנס.

ישראל אייכלר: בדיוק, כי זה - - -

<אסף אברהמי: אף אחד לא הולך לזרוק את הנוסעים מחוץ לשער.

ישראל אייכלר: בדיוק, מדובר פה באנשים מבוגרים.

ישראל אייכלר: מילא צעירים רצים, אצים, זה לא בעיה.

ישראל אייכלר: אין להם בעיה.

ישראל אייכלר: הם הולכים בדרך כלל ברגל גם, אבל אנשים שנוסעים באוטובוס, הם לא יכולים.

ישראל אייכלר: זה בלתי אפשרי.

ישראל אייכלר: זה המקום שצריך להיות הכי נגיש ואנחנו עושים פה השקעות של מיליארדים בנגישות לנכים.

ישראל אייכלר: פה מדובר בנגישות למאות אלפי אנשים מבוגרים, שהם לא נכים, אבל בגיל מבוגר, כבר לא פשוט ללכת.

ישראל אייכלר: אני לא מבין.

ישראל אייכלר: זה חייב להיות בילד אין, שהם צריכים להיכנס.

ישראל אייכלר: אולי כבר נתחיל לגעת במה שקרה שם.

ישראל אייכלר: אם צריך למשל לאסור את החנייה, ואני אומר את זה גם לגבי רכב פרטי, אבל בכל הציר בימי הרמדאן, בעלייה משער האשפות עד בריכת הסולטאן, ויהיה אחד ללמעלה ואחד ללמטה, כדי שתזרום התנועה, חייבים לעשות את זה.

<שימי מרציאנו: בלתי אפשרי.

<שימי מרציאנו: דיברנו על זה גם בדיון הקודם.

<שימי מרציאנו: זה בלתי אפשרי.

ישראל אייכלר: למה?

<שימי מרציאנו: כי לעשות דבר כזה בתקופה – אם אתה הופך את זה לנוהל, אפשר לדון בזה יחד עם מהנדסים, לקחת את הרוחב של הכביש ולראות אם אפשר לעבור ולעשות את כל מה שניתן לעשות.

<שימי מרציאנו: אבל אם זה משהו שהוא רק נקודתי, זה דבר שהציבור לא יוכל לעמוד בדבר הזה.

<שימי מרציאנו: אי אפשר לאכוף את זה.

ישראל אייכלר: כמה מקומות חנייה יש לך בכביש הזה?

ישראל אייכלר: כי יש בהר ציון, ליד השער, יש לך חניון.

<שימי מרציאנו: יש בערך 100 חניות.

ישראל אייכלר: למטה יש לך חניון.

<שימי מרציאנו: הבעיה היא לא החניות.

ישראל אייכלר: אלא?

<שימי מרציאנו: כמו שאמר חגי, כשהוא נכנס עכשיו לגת שמנים והוא מתקרב 200 מטרים לפני הפנייה לשער האשפות, הוא בכלל לא יודע אם הוא יכול להיכנס לשער האשפות או לא.

<שימי מרציאנו: העירייה צריכה להכשיר שני מקומות לאוטובוסים.

ישראל אייכלר: על זה דיברנו.

<שימי מרציאנו: שזה שטח חנייה ששייך לעיריית ירושלים.

<שימי מרציאנו: אני לא חושב שבכלל מישהו הגיש בקשה לזה.

<אסף אברהמי: הגשנו, הגשנו.

ישראל אייכלר: שנה שעברה דובר שהם יגישו.

<שימי מרציאנו: אז זה לא משהו שהוא לא ניתן לפתרון, אבל אתם צריכים להבין, עכשיו, כששער יפו פתוח, בדוגמת שש ארבעים בבוקר שהוא נתן, הגיע רכב גדול של נכה, שרוצה להיכנס לרחבת הכותל והוא עכשיו נעמד בכניסה לכיכר גורן, איפה שהמחסום, והשוטר צריך לבדוק אותו והשוטר צריך לבדוק אם בכלל אפשר להכניס אותו, אם יש מקום.

<שימי מרציאנו: הוא כרגע עומד.

<שימי מרציאנו: עכשיו, אם כל נקודת ה - - -

ישראל אייכלר: לא, לא נותנים להם, אני יודע איך זה עובד.

ישראל אייכלר: עוצרים אותם ואומרים אוטובוס צריך להגיע חמש דקות קודם.

<שימי מרציאנו: הם לא יודעים מתי האוטובוס מגיע.

<שימי מרציאנו: לא תמיד הם יודעים מתי האוטובוס מגיע.

ישראל אייכלר: יש איזה תקשורת.

<שימי מרציאנו: יש תקשורת למטה, יש בדרך כלל שוטר למטה.

<שימי מרציאנו: לא תמיד נמצא למטה, תלוי באיזה יום, תלוי באיזו שעה.

<שימי מרציאנו: אין מערכים של אבטחה, כמו שיש בשבועות, גם במהלך יום רגיל, או אפילו בימים שני וחמישי, שזה ימים של בר מצוות וספרי תורה, אז המערכים הם שונים.

<שימי מרציאנו: ולכן הוא לא יכול לדעת אם הוא יכול להיכנס ויש בעיות לגיטימיות שמתקיימות ביום יום.

<שימי מרציאנו: ברגע שרכב יעמוד שם בכניסה לכיכר גורן, מן הסתם גם האוטובוס יצטרך לעמוד ואז יש בעיה שגוררת בעיה אחרת.

<שימי מרציאנו: אם אתה שואל אותי, לעניות דעתי, אולי אני אגיד משהו שהוא יישמע לכם קשה, אבל מדובר פה במאה מטר, אפילו פחות ממאה מטר.

<שימי מרציאנו: אין שום סיבה שאוטובוס יצטרך להיכנס עד לכיכר גורן.

<שימי מרציאנו: בשום מקום בעולם זה לא קורה.

<שימי מרציאנו: אין שום סיבה שהאוטובוס יגיע עד לשם.

<שימי מרציאנו: צריך ליצור מפרצי חנייה למטה.

ישראל אייכלר: זה לא רק 100 מטר, זאת עלייה תלולה.

<שימי מרציאנו: זאת לא עלייה תלולה, יש עלויות תלולות ממנה ובכל הכבישים בירושלים יש עלויות תלולות מאד, הרבה יותר ממנה וזאת לא הבעיה.

<שימי מרציאנו: זה עניין של הרגל.

<שימי מרציאנו: אם האוטובוס יעמוד במפרץ לפני שער האשפות, אנשים יורדים, אנשים עולים, אין שום בעיה.

<שימי מרציאנו: אם יימצא פתרון גם, כמו שנאמר פה, לקשיי הליכה גדולים ואפשר יהיה לסייע להם, אין שום בעיה, נסייע גם בזה.

ישראל אייכלר: אני שאלתי לגבי ימי הרמדאן, כשאתם חייבים להכניס את האוטובוסים דרך הר ציון ואתם לא יכולים להעביר דרך שער ה - - -

<שימי מרציאנו: זה רק בשעות הלילה.

ישראל אייכלר: מה רק בשעות הלילה?

<שימי מרציאנו: אתה מדבר על יום שישי או על שעות הערב?

ישראל אייכלר: לא, לא, על מה שקרה עכשיו, בתקופה הזאת.

ישראל אייכלר: על מה שקרה אתמול בלילה ומה שקורה בכל ימי הרמדאן.

<שימי מרציאנו: צריך לחלק את זה לשניים, ברשותך.

<שימי מרציאנו: יש את תפילות יום השישי ויש את התפילות של היום יום.

<שימי מרציאנו: תפילת יום השישי זו תפילת צהריים, כשאנחנו נערכים לסגירה של רחוב סולטאן סולימאן כבר מהשעה שמונה בבוקר ומהשעה שמונה בבוקר אנחנו מכניסים את האוטובוסים של אגד דרך שולחן דוד, דרך הר ציון.

<שימי מרציאנו: את אותו מהלך עושים כל יום מהשנה תשע בערב.

<שימי מרציאנו: כל יום.

ישראל אייכלר: כל יום?

ישראל אייכלר: כל השנה?

<שימי מרציאנו: כל יום.

<שימי מרציאנו: יש תפילת - - -

ישראל אייכלר: אה ברמדאן - - -

<שימי מרציאנו: שאלת על הרמדאן.

ישראל אייכלר: לא, לא, אמרת כל יום.

<שימי מרציאנו: כל יום במהלך הרמדאן, מהשעה תשע בערב ובערך עד סיום הקו, לא בערך, עד סיום הקו – שתיים עשרה וחצי בלילה.

<שימי מרציאנו: זה שגרת עבודה בכל ימי החג של הרמדאן.

<שימי מרציאנו: אתמול היה יום שונה.

<שימי מרציאנו: אתמול היה רמדאן יחד עם שבועות, מה ששנה שעברה לדוגמא לא התרחש, כי הרמדאן היה קצת יותר מאוחר, ולכן אנחנו ניסינו לדאוג לחופש הפולחן גם של הצד המוסלמי וכמובן של הצד היהודי.

<שימי מרציאנו: הייתה פה בעיה שלא נלקחה בחשבון, עם סוג האוטובוסים שהגיעו למעלה השלום.

<שימי מרציאנו: הגיעו אוטובוסים ארוכים, המפרקיות, והם אלה שיצרו איזה שהוא עומס ומצב של חוסר יכולת עבירות במשך כמעט שעה, ובזה טיפלנו.

ישראל אייכלר: ואני שואל על הטיפול – האם אפשר לעשות שבאותן שעות שאתה עושה את המהלך הזה, שלא יהיו חניות בציר הזה.

ישראל אייכלר: רק בשעות האלה.

<שימי מרציאנו: אין מי שימנע אותן.

ישראל אייכלר: שוטר יעמוד שם.

<שימי מרציאנו: לא, שוטר זה לא תפקידו.

<שימי מרציאנו: לא.

<שימי מרציאנו: אתה לא יכול לעשות את זה.

<שימי מרציאנו: אתה לא יכול פתאום ביום בהיר אחד לבוא ולגרור - - -

ישראל אייכלר: לא לגרור.

ישראל אייכלר: להודיע – מי מהשעה הזאת – כמו שאתה עושה את הסגירה.

<שימי מרציאנו: זה לא ניתן.

<חיים רבינוביץ: 50 כלי רכב - - -

<שימי מרציאנו: זה לא 50, זה 100 רכבים.

<שימי מרציאנו: יש אנשים שגרים שם ומחנים ממול.

<שימי מרציאנו: יש אנשים שבאים ושמים את האוטו שלהם עוד לפני החג, מיום חמישי, כדי שהם יוכלו בסיום החג לבוא ולקחת אותו.

<שימי מרציאנו: יש אנשים שהם לא דתיים ובאים לשם במהלך ההיערכות.

<שימי מרציאנו: אתה לא יכול למנוע את זה.

<שימי מרציאנו: עכשיו, אם הצלחת לפנות 30%, נאמר 30 רכבים, בסדר.

<שימי מרציאנו: אבל מספיק ש-2% לא הצלחת למנוע, אתה לא יכול לעשות את הכביש הזה דו סטרי, ולכן אני אומר - - -

ישראל אייכלר: זה נשמע לך ששעה שלמה ציר כזה יהיה סגור, בגלל שכמה רכבים נשארו לעמוד בצד?

<שימי מרציאנו: א' זאת תקלה.

<שימי מרציאנו: אנחנו מודעים לתקלה הזאת.

ישראל אייכלר: אז אני מציע משהו שיכול למנוע את התקלה הזאת.

<שימי מרציאנו: אבל המשהו הזה הוא לא סביר.

<שימי מרציאנו: הוא לא סביר.

<שימי מרציאנו: תוסיף לזה את כל הרבנים שרצו לבוא ושנצטרך להכניס אותם בכל דרך כזו או אחרת ואנחנו מכירים בחשיבות, והפכנו עולמות כדי לסייע, כי אנחנו מבינים את הרגישות.

<שימי מרציאנו: אז יש את כל הכיוונים.

<שימי מרציאנו: אתה לא יכול לדאוג להכל במאה אחוז.

<שימי מרציאנו: יצא שחג השבועות השנה נפגש ביחד עם רמדאן.

<שימי מרציאנו: ברור לך, אדוני, שאם הרמדאן לא היה נפגש עם שבועות, לא היינו מדברים על זה.

ישראל אייכלר: זה היה שבוע שעבר ביום שני, שעוד לא היה חג השבועות, יום ערב רגיל יחסית.

ישראל אייכלר: יום אחרי יום ירושלים.

<אסף אברהמי: זה היה בערב ראש חודש.

<מורן יונה: יום שני יום ירושלים.

ישראל אייכלר: היום שלאחר יום ירושלים.

ישראל אייכלר: זאת אומרת זה ערב יחסית רגיל, אבל היו כמה אוטובוסים של תיירים שחנו שם וחסמו.

<שימי מרציאנו: יש הבדל בין עומס שקיים דרך אגב בשגרת היום כמעט, אני לא אגיד בכל מקום בעיר, אבל בשעות מסוימות בהרבה מקומות בעיר, לבין תקלה שהכביש נחסם בגלל אוטובוס שלא יכול היה להסתובב.

<שימי מרציאנו: יש להפריד בין הדברים.

<שימי מרציאנו: עומס יש לך גם בבוקר בפסגת זאב, עומס יש לך גם בבוקר ברמות - - -

ישראל אייכלר: עומס בוודאי, אבל זה פקק.

<שימי מרציאנו: אז העומס שעליו דיברת שבוע שעבר, היה עומס.

<שימי מרציאנו: הכביש לא היה סגור.

ישראל אייכלר: לא, היה עומס בגלל שיצאתי בשער ציון.

ישראל אייכלר: אם הייתי יורד לכותל, זה היה פקק של שעה שלמה.

<שימי מרציאנו: זה לא משנה.

<שימי מרציאנו: היה עומס, הכביש לא היה סגור.

<שימי מרציאנו: הכביש נסע, הכביש זרם.

<שימי מרציאנו: אמנם בצורה יותר איטית ממה שתכננת וחשבת, אבל הכביש נסע.

<שימי מרציאנו: לעומת זה אתמול הייתה תקלה שהכביש נסגר למשך כמעט שעה בגלל שאוטובוס נתקע בציר הזה.

ישראל אייכלר: יש טעם שאני אשאל אותך מה עושים כדי שמוזיאון רוקפלר גם יהיה מאובטח, שלא יזרקו שם אבנים, או שחבל על הזמן?

<שימי מרציאנו: אני יכול להגיד לך שאנחנו אוסרים על אוטובוסים של אגד לנסוע מלאים עם נוסעים בציר וואדי ג'וז.

<שימי מרציאנו: הציר נסגר דרך סולטאן סולימאן לא בגלל שאנחנו לא יכולים להסיע את האוטובוסים, אלא גם בגלל שאי אפשר להסיע אוטובוסים בגלל ריבוי של הולכי הרגל, אבל גם כדי להימנע מנזקים שאנחנו לא רוצים שיהיו.

<שימי מרציאנו: עכשיו, זה לא שאנחנו נגד.

<שימי מרציאנו: אם היום בערב יהיה רחוב סולטאן סולימאן יחסית סביר באנשים, אנחנו נאפשר לאגד לנסוע שם.

<שימי מרציאנו: אנחנו לא פוחדים מאף אחד.

ישראל אייכלר: אבל אתמול היו אבנים שם ואנשים נפצעו.

<שימי מרציאנו: אתמול היו אבנים, כי זה יכול לקרות.

<שימי מרציאנו: אז מה נגיד, שלא ניסע?

<שימי מרציאנו: זה לא.

ישראל אייכלר: זו שאלה מעניינת, כי אני לא יודע.

ישראל אייכלר: פה אתה אומר שאי אפשר לבטל חנייה.

ישראל אייכלר: פה אתה לוקח סיכון של חיי אדם.

<שימי מרציאנו: הפתרון הוא מאד מאד פשוט.

<שימי מרציאנו: אנחנו לא רוצים ששום אדם ייפגע בנפש וששום אוטובוס של אגד לא ייפגע ברכוש ואנחנו צריכים להבין שברגע שסוגרים את רחוב סולטאן סולימאן, ושנה שעברה, דרך אגב, זה זמן הדיונים האלה, כל יום שישי כמעט נסגר בגלל שהיו היערכויות בהר הבית.

<שימי מרציאנו: אנחנו במצב שונה היום ואנחנו לא עושים את זה בשגרת היום.

<שימי מרציאנו: וברגע שאנחנו סוגרים את סולטאן סולימאן, האוטובוסים של אגד – הם יודעים את זה – צריכים לעבוד עם מכונות קצרות ולא ארוכות, לא מפרקיות ואז אין לנו שום בעיה.

<שימי מרציאנו: עכשיו, בואו גם נבין.

<שימי מרציאנו: בשגרת היום, יגיד חגי, אוטובוס של אגד עובד אחת ל-20 דקות, אחת לחצי שעה, מגיע לעיר העתיקה בערב.

<שימי מרציאנו: ביום רגיל.

<חגי יציב: לא, לא, לא.

<שימי מרציאנו: אז אחת לכמה זמן?

<חגי יציב: רבע שעה.

<חגי יציב: רבע שעה כל סוג של קו.

<חגי יציב: זאת אומרת - - -

<שימי מרציאנו: אבל זה לא כמו שאנחנו צריכים לפנות משבועות כל דקה וחצי שתיים, לפנות אנשים דרך אוטובוסים.

<שימי מרציאנו: כלומר הדברים הם שונים.

ישראל אייכלר: מה אתה אומר חגי, יש לך מספיק מיניבוסים בשביל להחליף?

<חגי יציב: לא.

<חגי יציב: יש בירושלים סך הכל 18-20 מיניבוסים, שזה לא מסוגל - - -

ישראל אייכלר: בשעות האלה לשחרר את הפקקים.

ישראל אייכלר: טוב.

ישראל אייכלר: הגיע הפונה, חבר עיריית ירושלים, סבן נחמיאל.

ישראל אייכלר: אמנם הגעת באיחור וכבר כמעט סיימנו, אבל אנחנו ניתן לך אפשרות לספר מה היה אתמול, כי אנחנו לא היינו שם.

<נחמיאל סבן: טוב, אז קודם כל אני רוצה לפתוח בשבח.

<נחמיאל סבן: התחבורה הציבורית בירושלים בדרך כלל עובדת כסדרה בימי שגרה וגם המשטרה, שמנווטת את הכל בצורה נכונה ומסודרת בדרך כלל, ושוב, אני מדבר על ימי שגרה.

<נחמיאל סבן: אני צרכן תחבורה ציבורית עד לא מזמן, ובדרכי לכותל אתמול, גם דרך הרובע, בנסיעה דרך הרובע, אני נסעתי בעצמי שעה וארבעים ברכב פרטי משער יפו עד שער האריות.

<שימי מרציאנו: זה רק מסביר לך את העומס, שהוא שאל למה לפעמים סוגרים.

<שימי מרציאנו: הנה, ברכב פרטי ולא מיניבוס.

<נחמיאל סבן: יכול להיות.

<נחמיאל סבן: עכשיו, אני חניתי בחוץ ליד תחנות האוטובוסים, קצת יותר למעלה.

ישראל אייכלר: איפה שאני רוצה לאסור בימים האלה.

<נחמיאל סבן: חשוב מאד.

<נחמיאל סבן: עדיף שיאסרו.

<נחמיאל סבן: אני חושב שאם היו אוסרים - - -

ישראל אייכלר: לא, רק לשעות האלה, של העומס.

<נחמיאל סבן: היה חשוב מאד שיאסרו את זה.

<נחמיאל סבן: ומה שקרה שם זה שהאוטובוס - - -

ישראל אייכלר: מה קרה שם?

<נחמיאל סבן: דבר ראשון האוטובוס הפגוע, קו 3, שהגיע עם החלון האחורי מנופץ, עלה את כל העלייה אחרי שהוא פינה את הפצועים ונעמד במרכז הכביש, בנתיב התחבורה הציבורית, כך שהאוטובוסים לא יכלו לעבור בנתיב לתחבורה ציבורית, אלא הם עברו לנתיב של התחבורה הפרטית, וגם רכבים שחנו בצדדים לא יכלו לצאת החוצה.

ישראל אייכלר: למה הוא עמד שם?

ישראל אייכלר: למה הוא לא נסע למוסך?

<נחמיאל סבן: כשאני באתי לנהג, הוא אמר לי – אני קיבלתי הוראה שאני לא זז עד שהמשטרה מגיעה להזיז אותי.

<נחמיאל סבן: וכשאתה בא - - -

<שימי מרציאנו: זה לא מאיתנו.

ישראל אייכלר: לא?

<נחמיאל סבן: הוא אומר שזה המשטרה.

<שימי מרציאנו: לא.

<שימי מרציאנו: יש לו הנהלה.

ישראל אייכלר: חגי חיכה לא במוסך.

ישראל אייכלר: כבר קיבלת אותו?

<חגי יציב: אני הייתי בבית"ר עילית, הבאתי אוטובוס משם.

<נחמיאל סבן: בכל אופן, מה שקרה זה שהאוטובוס הזה, בואו לא נשכח, כל השעה האחרונה הביאה מאות נוסעים לכותל המערבי, והעיכוב הזה שזה יצר, יצר איזה שהוא פקק, איזה שהוא צוואר בקבוק של אזרחים שרוצים לחזור הביתה, רק אוטובוסים לא יכלו להגיע.

<נחמיאל סבן: ומהרגע שהגיעה השעה אחת בלילה, כבר אמרו אין שירות יותר.

<נחמיאל סבן: זאת אומרת עמדו מאות אנשים בחוץ ואני אומר, אני הייתי שם כי האוטו שלי לא יכול היה לזוז, בגלל האוטובוס הפגוע, לא יכולתי לזוז ועמדתי שם גם אני 45 דקות עם רכב, אבל בכל הזמן הזה - - -

<קריאה: מי לא נתן לאוטובוס לנסוע, זאת השאלה.

<נחמיאל סבן: מי לא נתן לאוטובוס לנסוע, אז הנהג אומר המשטרה, המשטרה אמרה אגד לא נותנת לו לנסוע, וככה איזה שהוא פינג פונג שהלך הלוך חזור.

<נחמיאל סבן: אני חיכיתי עד שאיזה רכב יצא ויצאתי, אבל עלי לא איכפת לי.

<נחמיאל סבן: אני רגיל לישון שלוש שעות ביממה, אז ככה אני גם יכול לישון באוטו.

<נחמיאל סבן: אבל מה שכן היה – וזה מאד מאד חשוב הדבר הזה – מאות האנשים שהגיעו באוטובוס שהתעכב והייתה להם אפשרות, לפי הזמן שהם יצאו, לפי תכנון הנסיעה המקורי, הייתה להם את האפשרות עדיין לצאת ולנסוע באוטובוס של אחת בלילה ולחזור הביתה, ולא היו להם אוטובוסים ולא היה מענה.

<נחמיאל סבן: אני בשעה הזאת ניסיתי להפעיל את קצת הקשרים שיש לי, לא - - -

ישראל אייכלר: אבל אתה אומר שהיו שם הרבה אוטובוסים, אז האוטובוסים האלה, כשזה השתחרר, יכלו לקחת את האנשים.

<נחמיאל סבן: לא, היה אוטובוס אחד שהוא פקק את הכל, וממילא לא הגיעו אוטובוסים נוספים.

ישראל אייכלר: אה, הם בכלל לא הגיעו, כי הם עמדו בצד השני.

<נחמיאל סבן: הם כבר לא הגיעו מלמטה.

<שימי מרציאנו: האוטובוס המפרקי התחיל לרדת את הירידה מכיוון הר ציון, וזה נפגש עם האוטובוס שהגיע מלמטה.

<שימי מרציאנו: זה מקור התקלה, עד שהצלחנו להוציא את האוטובוס ולשחרר.

<שימי מרציאנו: זה השעה שאמרתי לך שהייתה תקלה.

<שימי מרציאנו: לא עומס, זו הייתה תקלה.

ישראל אייכלר: אין שם שני מסלולים?

<שימי מרציאנו: אין שם שני מסלולים.

ישראל אייכלר: שני אוטובוסים לא יכולים ביחד?

ישראל אייכלר: למה, יש.

<שימי מרציאנו: הם לא יכולים.

<חגי יציב: מאחר שיש חניות, כמו שביקשת.

<שימי מרציאנו: לא יכולים.

<נחמיאל סבן: איפה?

<נחמיאל סבן: באיזה קטע אין שני מסלולים?

<שימי מרציאנו: לאורך כל הקטע אין שני מסלולים.

<שימי מרציאנו: כל הירידה.

<שימי מרציאנו: מחניון הר ציון ועד לשער האשפות, לשאלתך.

ישראל אייכלר: אחד ללמעלה ואחד ללמטה.

<שימי מרציאנו: לא.

<שימי מרציאנו: לא.

<שימי מרציאנו: אם היו שני מסלולים אז לא הייתה בעיה.

ישראל אייכלר: משער ציון עד שער האשפות אין שני מסלולים?

<שימי מרציאנו: לא.

<נחמיאל סבן: למה, יש שם שני מסלולים.

<נחמיאל סבן: אחד נתיב לתחבורה ציבורית ואחד רכב פרטי.

<שימי מרציאנו: לא, לא.

<שימי מרציאנו: חברה, אתם טועים.

<שימי מרציאנו: יש מסלול אחד.

ישראל אייכלר: אני סך הכל כבר 49 שנים שם.

ישראל אייכלר: מה זה מסלול אחד?

ישראל אייכלר: מסלול וחניות?

<שימי מרציאנו: סליחה רגע, אני אעשה לך סדר.

<שימי מרציאנו: משער האשפות למשך 30 מטר, 40 מטר, יש שני מסלולים.

ישראל אייכלר: כן, נכון.

<שימי מרציאנו: אחד זה שמפנה את התחבורה הציבורית למפרץ של החנייה לאיסוף של קווים 1 ו-3.

ישראל אייכלר: נכון, לזה אני מתכוון.

<שימי מרציאנו: מרגע שמסתיימת הנקודה הזאת של האיסוף יש מסלול אחד שעולה, בלבד.

<שימי מרציאנו: חד סטרי לכיוון - - -

ישראל אייכלר: אה, בגלל החניות של הרכבים.

<שימי מרציאנו: מצד ימין יש מפרץ לחניות.

<שימי מרציאנו: זה הכל.

<שימי מרציאנו: עכשיו, ברגע שאנחנו רוצים להכניס אוטובוסים בניגוד לכיוון התנועה, שוטר למטה, בשער האשפות, עוצר את התנועה שלא תעלה, על מנת שנוכל להוריד.

<שימי מרציאנו: התקלה הייתה שהגיע אוטובוס אחד מול השני.

<שימי מרציאנו: הוא לא ראה את האוטובוס שעמד מלמעלה וירד מלמעלה למטה.

<שימי מרציאנו: זה הכל.

<שימי מרציאנו: עד שהצלחנו להוציא - - -

ישראל אייכלר: איך אנחנו מבטיחים, כלקח ממה שאירע אתמול, שזה לא יקרה עוד פעם?

<שימי מרציאנו: שני דברים.

<שימי מרציאנו: אחד, המשטרה צריכה לעבוד יותר טוב בעניין הזה של התיאום.

<שימי מרציאנו: אני לוקח על עצמי את העניין.

<שימי מרציאנו: זה אחד.

ישראל אייכלר: מול אגד.

<שימי מרציאנו: מול אגד, כן.

<שימי מרציאנו: שניים, זה לא לאפשר - ולזה גם כן אגד צריך להיערך מראש - לא לאפשר להכניס אוטובוסים שהם מפרקים, ואם האוטובוס מלא - - -

ישראל אייכלר: למה?

ישראל אייכלר: הם לוקחים יותר מקום?

<שימי מרציאנו: הוא לא יכול להסתובב למטה, וזה חלק מהבעיה שיש - - -

ישראל אייכלר: איפה?

ישראל אייכלר: לשער האשפות?

<שימי מרציאנו: זה הכל.

<שימי מרציאנו: זה נשמע פשוט, זה קצת בעייתי, אבל עם תיאום יותר טוב, אפשר להימנע מזה.

<שימי מרציאנו: דרך אגב, אנחנו עובדים שנים יחד עם אגד ובדרך כלל התקלה הזאת לא קורית.

<שימי מרציאנו: אז קרה שקרתה התקלה.

<שימי מרציאנו: זה לא אומר שצריך עכשיו לבכות לדורות.

<שימי מרציאנו: אנחנו מתנצלים על התקלה.

ישראל אייכלר: לא, צריך למנוע את זה למחר.

<שימי מרציאנו: אנחנו מתנצלים על התקלה ואני מניח שהיא לא תחזור.

<שימי מרציאנו: זהו.

<שימי מרציאנו: צריך להמשיך הלאה, חברים.

ישראל אייכלר: מה קורה לגבי לפנות בוקר ביום שישי, זה מסודר מה שהכנסתם?

<שימי מרציאנו: שמעת על בעיה?

ישראל אייכלר: לא.

<שימי מרציאנו: אז אין בעיה.

ישראל אייכלר: אז זה סימן שעשית את מה שסיכמנו שנה שעברה.

<שימי מרציאנו: הכביש פתוח, אמרתי לך, עד שעה שמונה.

<שימי מרציאנו: אם אנחנו נדע שהכביש עומד להיסגר ברחוב סולטאן סולימאן, כמו שהבטחתי, יעמדו שוטרים בחמש וחצי בבוקר ויאפשרו את ההגעה של המתפללים הראשונים לכותל, עד לשער האשפות.

ישראל אייכלר: אז נשאר לנו רק דבר אחד קטן, שאתם יכולים לעשות את זה, זה בסמכותכם, מה שביקש חגי, שתי חניות ליד שער האשפות.

<שימי מרציאנו: זה עיריית ירושלים.

<גיא סרי: אנחנו נבחן.

ישראל אייכלר: תעשו את זה, כי זה וודאי לא לוקח שנה.

ישראל אייכלר: ביקשנו שנה שעברה.

<חגי יציב: פח צבע ומברשת.

ישראל אייכלר: צבע ומברשת.

<שלומית אבינח: מתי?

ישראל אייכלר: אתה עושה את זה כאילו תחנת אוטובוס, נכון?

<חגי יציב: אני אבוא עם הצבע.

ישראל אייכלר: רגע, אני רוצה לציין שחבר העירייה נחמיאל סבן הוא הממונה על התחבורה - - -

<נחמיאל סבן: לא, אני לא הממונה, אבל אני יכול לעזור.

ישראל אייכלר: אלא?

ישראל אייכלר: אתה חבר ועדת התחבורה?

<נחמיאל סבן: כן, וודאי.

ישראל אייכלר: אז אני מבקש ממך, דיברנו גם קודם על השלט.

<שלומית אבינח: שנה שעברה ביקשו.

ישראל אייכלר: אתה לא היית חבר עירייה לפני שנה, נכון?

<נחמיאל סבן: מלפני שנתיים וחצי אני כבר חבר.

ישראל אייכלר: אז לפני שנה סיכמנו על השלט הזה, שתיקח את זה.

ישראל אייכלר: הם הבטיחו פה, הנציגים הנאמנים של העירייה, שמבחינתם הם רוצים שזה יהיה עד החגים.

<נחמיאל סבן: איזה שלט, של מה?

ישראל אייכלר: של הכותל המערבי, שאומר לאנשים בכיכר גורן אם האוטובוס עולה או לא עולה.

<נחמיאל סבן: יש שם שלט אלקטרוני, אתה מתכוון?

ישראל אייכלר: צריך להיות שם שלט אלקטרוני.

ישראל אייכלר: קח את זה כמשימה.

<נחמיאל סבן: בכניסה לשער האריות?

ישראל אייכלר: לא.

ישראל אייכלר: בכיכר גורן למעלה.

ישראל אייכלר: הדבר השני, תהיה בקשר עם שימי, הוא עושה עבודת קודש שם, שבאמת הכל יזרום.

ישראל אייכלר: בסדר?

<נחמיאל סבן: מאה אחוז.

ישראל אייכלר: תודה רבה על ההשתתפות.

ישראל אייכלר: תודה לכם.